
Erreserbak www.fundacionvital.eus helbidean egin daitezke, joan-etorriko 5 euroren truke   

Andre Maria Zuria eta beste 13 udalerritako abuztuko jaiak autorik gabe disfrutatzeko izen-emateak ireki ditu Jaibus Vitalek 

• Irteerak Moredatik, Lapuebla de Labarcatik, Ekoratik, Amurriotik eta Laudiotik egingo dira, eta autobusak Lurraldeko hogei bat herritatik igaroko dira, abuztuaren 4an, Gasteizera iristeko        
• Abuztuan, Zanbrana, Narbaiza, Bastida, Langraiz Oka, Villanañe, Moreda Araba, Buradon Gatzaga, Espejo, Ekora, Lagran, Lapuebla de Labarca, Oion eta Ribabellosako jaietara joateko zerbitzua ere izango da          

Vitoria-Gasteiz, 2026ko uztailak 22.- Udaro bezala, gure Lurraldeko zaindariaren jaiez gozatzeko aliatu bat dugu: Jaibus Vital. Vital Fundazioaren ekimen horrek aukera erosoa eta segurua eskaintzen die Arabako gazteei Lurraldeko jai garrantzitsuenetara modu arduratsuan joateko. Abuztuan, zerbitzuak hogei bat udalerri lotuko ditu Gasteizko Andre Maria Zuriaren jaiekin, eta Arabako beste hamahiru udalerritako jaietara ere hurbilduko da.      

Plazak erreserbatu daitezke, oro har, gaurtik hasita eta bidaia bakoitzaren aurreko eguneko 13:00ak arte, www.fundacionvital.eus webgunean. Andre Maria Zuriaren kasuan, izen-emateak abuztuaren 2ko 19:00etan itxiko dira, eta Buradon Gatzaga, Espejo, Ekora, Moreda eta Lapuebla de Labarcakoetan abuztuaren 20ko 13:00etan itxiko dira.

Izen-emateak 5 euro balio du joan-etorria.   

Andre Maria Zuriaren jaiak 
Abuztuaren 4an, asteartea, Arabako hiriburuko jaien hasieraz gozatzeko Gasteizera hurbildu nahi dutenek bost ibilbide izango dituzte aukeran, horietako hiru Arabako Errioxatik eta beste bi Aiaratik. Irteerak eta geltokiak eskari finkatura egokitu dira, eta 23:30ean izango dira Moreda Arabatik, Lapuebla de Labarcatik, Ekoratik eta Amurriotik, eta 23:15ean Laudiotik. Hiriburutik itzulera asteazkeneko 7:30ean izango da.

Andre Maria Zuriaren jaietara joateko ibilbideak 
Abuztuak 4, asteartea
· Errioxa 1: Moreda Araba -Oion -Ribabellosa-Gasteiz
· Errioxa 2: Lapuebla de Labarca-Eltziego-Mañueta-Eskuernaga-Samaniego-Bastida – Buradon Gatzaga -Gasteiz
· Errioxa 3: Ekora -Lantziego -Bilar -Guardia-Zanbrana-Berantevilla-Armiñón- Argantzun- Gasteiz
· Amurrio: Amurrio-Gasteiz
· Laudio-Amurrio: Laudio -Amurrio-Gasteiz

Abuztuko beste jai batzuk 
Hileko gainerako jaietarako 23 ibilbide programatu dira guztira, 13 helmugatara. Xehetasunak, ibilbide eta ordutegi guztiak Vital Fundazioaren webgunean kontsulta daitezke. Gainera, informazio gehiago behar dutenek Jaibus Vital 945 203 459 lineara dei dezakete.

Abuztuko datak eta helmugak honako hauek izango dira: abuztuaren 1ean,  Zanbrana eta Narbaiza; 8an, Bastida; 14an, Langraiz Oka eta Leza; 15ean, Villanañe; 22an, Moreda Araba, Buradon Gatzaga, Espejo, Ekora eta Lapuebla de Labarca; 28an, Oion; eta 29an, Ribabellosa.

Ordutegiak: autobusak 23:30ean abiatuko dira ibilbidearen lehenengo puntutik. Itzultzeko, ordutegi bi aukera daitezke: goizaldeko 3:30ean edo 6:00etan. Herri batzuek ordutegi bereziak izango dituzte bai joateko eta bai itzultzeko: Zanbrana, Narbaiza, Langraiz Oka, Villanañe, Ekora eta Oion.

